IP/09/625 Brussell, it-23 ta' April 2009 “Is-sena 2008 uriet biċ-ċar l-importanza strateġika tal-Politika Ewropea tal-Viċinat. Il-kriżi finanzjarja u ekonomika, il-konflitti vjolenti fil-viċinat tagħna u l-instabbiltà politika kollha kellhom impatt fuq is-sigurtà u l-prosperità taċ-ċittadini tal-UE. Għaldaqstant, jibqa' dejjem kruċjali għall-UE li toffri sostenn tanġibbli, immirat u kredibbli lill-ġirien tagħna biex jinħolqu benefiċċji reċiproċi ta' sigurtà u ta' prosperità " Qalet Benita Ferrero-Waldner, il-Kummissarju għar-Relazzjonijiet Esterni u l-Politika Ewropea ta' Viċinat. Minkejja kuntest diffiċli ġenerali (kriżi ekonomika u finanzjarja globali, konflitt bejn ir-Russja u l-Ġeorġja f'Awwissu 2008, l-intervent ta' Iżrael f'Gaża f'Diċembru 2008/Jannar 2009), ir-relazzjoni tal-UE mal-ġirien tagħha intensifikaw b'mod ulterjuri fl-2008. L-imsieħba tal-Ewropa wrew progress fir-riforma tal-ekonomiji tagħhom u offrew opportunitajiet aħjar għas-soċjetajiet tagħhom permezz tal-isforzi ta' modernizzazzjoni. Benita Ferrero-Waldner żieded tgħid: "Minkejja l-kuntest internazzjonali diffiċli fl-2008, il-PEV kompliet tagħti r-riżultati u kienet intensifikata aktar b'żewġ inizzjattivi ġodda: l-Unjoni għall-Mediterran u l-Patenarjat tal-Lvant. L-imsieħba tagħna għamlu progress konsiderevoli f'oqsma prinċipali bħall-kummerċ, it-tassazzjoni u ambjent aħaj ta' negozju, iżda jeħtieġ aktar ħidma sinifikattiva speċjalment dwar riformi politiċi, governanza tajba u d-drittijiet umani. Il-PEV għalhekk ser tkompli sservi bħala strument tal-UE biex tinkoraġġixxi riformi fil-viċinat immedjat tagħha." Kienet imsaħħa l-kooperazzjoni politika L-integrazzjoni ekonomika u l-iskambji kummerċjali ingħataw spinta Faċilitazzjoni tal-Viża u l-ġlieda kontra l-migrazzjoni illegali Koperazzjoni fil-qasam tal-Ġustizzja Il-kooperazzjoni fl-enerġija daħlet f'fażi ġdida Jissaħħu l-kollegamenti ta' Trasport U iktar ... Fuq il-bażi tal-Proċess ta' Barcellona, l-Unjoni għall-Mediterran tat saħħa ġdida lir-relazzjoni tal-Ewropa mal-ġirien tagħha tan-Nofsinhar. Il-Kummissjoni Ewropea ipproponiet ukoll Partenarjat tal-Lvant ambizzjuż mal-Armenja, l-Ażerbajġan, il-Belarussja, il-Ġeorġja, il-Moldova, u l-Ukraina, billi offriet aġenda wiesgħa u ambizzjuża biex tkabbar ir-rabtiet tal-UE ma' dawn il-pajjiżi. FL-2008 żdiedet l-għajnuna tal-UE lill-imsieħba tal-PEV: Kienu impenjati EUR1.71 biljuni meta mqabla ma' EUR1.67 biljuni impenjati fl-2007. Dokumenti disponibbli: Il-Komunikazzjoni mill-Kummissjoni lill-Parlament Ewropew u lill-Kunsill dwar l-implimentazzjoni tal-Politika Ewropea ta' Viċinat fl-2008, (Brussell it-23 ta' April 2009) u rapporti ta' pajjiżi individwali għall-Armenja, l-Ażerbajġan, l-Eġittu. Il-Ġeorġja, l-Iżrael, il-Ġordan, il-Libanu, il-Marokk, il-Moldova, it-territoju okkupat Palestinjan, it-Tuneżija u l-Ukraina u r-Rapport ta' Progress Settorjali jista' jinsab fuq http://ec.europa.eu/world/enp/documents_en.htm Memos li jagħtu sommarju tas-sitwazzjoni ta' kull pajjiż huma disponibbli L-Armenja MEMO/09/182 L-Ażerbajġan MEMO/09/183 L-Eġittu MEMO/09/179 il-Ġeorgja MEMO/09/184 L-Iżrael MEMO/09/185 Il-Ġordan MEMO/09/186 Il-Libanu MEMO/09/187 Il-Marokk MEMO/09/188 Il-Moldova MEMO/09/180 It-territorju okkupat Palestinjan MEMO/09/181 It-Tuneżija MEMO/09/178 L-Ukraina MEMO/09/189 Għal iktar tagħrif dwar il-PEV http://ec.europa.eu/world/enp/index_en.htm [1] L-Armenia, l-Azerbajġan, l-Eġittu, il-Gorġja, l-Iżrael, il-Ġordan, il-Libanu, il-Morokk, il-Moldova, It-territorju okkupat Palestinjan, it-Tuneżija u l-Ukrajina.